ויקי קריפס

**ויקי קריפס** (בגרמנית: **D'Vicky Krieps**; נולדה ב-4 באוקטובר 1983) היא שחקנית קולנוע לוקסמבורגית. היא כיכבה במספר הפקות אמריקאיות, לוקסמבורגיות, צרפתיות וגרמניות.

תפקידה פורץ הדרך היה בסרט התקופתי הלונדוני "חוטים נסתרים" (2017), בבימויו של פול תומאס אנדרסון. 

סרטיה המוקדמים כוללים את "האנה" (2011), "חיים כפולים" (אנ') (2012) ו"איש מבוקש מאוד" (אנ') (2014), ולאחר מכן כיכבה בסרטים "הנערה ברשת העכביש" (אנ') (2018), "ורמיר האחרון" (2019), "זמן" (2021) ו"השורד" (2021). היא זכתה לשבחים רבים על הופעותיה בסרטים "האי של ברגמן" (אנ') (2021), "אחוז בי חזק" (אנ')" (2021), "קורסאז'" (אנ') (2022) ו"חלב חם" (אנ') (2025). גילומה של אליזבת, נסיכת בוואריה בסרט "קורסאז'" (אנ')" זיכה אותה בפרס האקדמיה האירופית לקולנוע לשחקנית הטובה ביותר. 

## ביוגרפיה
קריפס נולדה ב-4 באוקטובר 1983 בעיירה הספרנג' (אנ'), בדרום לוקסמבורג. היא הבכורה מתוך שלושה ילדים, יש לה אח ואחות צעירים. אמה, אווה-מריה קאריפס, היא גרמנייה במקור, נולדה בהנובר ולמדה באקדמיה לאמנויות בדיסלדורף. אביה, בוב קריפס, בין היתר כיהן כמנכ"ל של משרד התרבות של לוקסמבורג והיה נשיא מועצת המנהלים של קרן הקולנוע של לוקסמבורג בין השנים 2011 ל-2014.

סבה מצד אביה, רוברט קריפס (אנ'), היה עורך דין ופוליטיקאי, חבר בתנועת המחתרת הלוקסמבורגית המתנגדת לנאצים בזמן מלחמת העולם השנייה. היה בהמשך שר המשפטים, שר החינוך ושר התרבות של לוקסמבורג בשנות ה-70 וה-80.

קריפס חוותה את חוויות המשחק הראשונות שלה בבית הספר התיכון Lycée de Garçons בעיר לוקסמבורג, וגם קיבלה הכשרה בקונסרבטוריון של לוקסמבורג (אנ'). לאחר סיום לימודי התיכון, היא השתתפה בפרויקט חברתי בבית ספר יסודי בעיירה דרום אפריקאית ליד העיר נייזנה (אנ') בכף המערבי. לאחר שחזרה, למדה קריפס בחוג לדרמה באוניברסיטת ציריך לאמנויות, משם סיימה את התואר בהצטיינות ב-2009. תוך כדי הלימודים היא צברה ניסיון נוסף בבית הספר לתיאטרון שאוספילהאוס בציריך.

## קריירה
קריפס גילמה תפקידים רבים בהפקות לוקסמבורג ובהפקות לוקסמבורגיות-זרות לפני ששיחקה בתפקידים ראשיים בהפקות זרות, כגון "האנה", "Rommel" ו"לפני החורף" (אנ').

בשנת 2017, שיחקה לראשונה בשפה האנגלית בסרט הדרמה הרומנטית של פול תומאס אנדרסון, "חוטים נסתרים" לצד דניאל דיי-לואיס. הסרט זכה לשבחים וכך גם הופעתה של קריפס והוא אף היה מועמד לשישה פרסי אוסקר.

בשנת 2018, קריפס גילמה את המוציאה לאור של כתב העת הבדיוני מילניום בסרט הקולנוע "הנערה ברשת העכביש" (אנ') שכתב סטיבן נייט. 

בשנים 2018–2020 היא גילמה את סימון, המתורגמנית האלזסית שנפגעה מבחינה מוסרית בסדרת הטלוויזיה הגרמנית "Das Boot".

בשנת 2021 שיחקה בסרטו של בארי לוינסון, "השורד" המתאר את סיפורו של ניצול השואה הארי האפט, שאולץ להתאגרף כדי לחיות. הסרט הוקרן בבכורה עולמית ב-13 בספטמבר 2021 בפסטיבל הסרטים הבין-לאומי בטורונטו.

מאז 2023, קריפס חברה באקדמיה האמריקאית לקולנוע. 

## חיים אישיים
קריפס עברה לברלין, גרמניה, בתחילת שנות ה-20 לחייה. יש לה אזרחות לוקסמבורגית וגרמנית. שם היא מתגוררת עם שני ילדיה, אליסה (2011) ויאן-נואה (2015), מבן זוגה לשעבר, השחקן הגרמני יונאס לאוקס.

במאי 2025, קריפס נישאה לעוזר הפקת הסרטים היווני לזרוס גונארידיס בטקס פרטי בעיר הולדתו של גונארידיס, כלקידיקי, יוון. הם הכירו בשנת 2023 בזמן שעבדו יחד על הסט של "חלב חם" (2025).

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה לוקסמבורגיות
קטגוריה:בוגרי אוניברסיטת ציריך לאמנויות
קטגוריה:אישים ממוצא גרמני
קטגוריה:ילידות 1983